દિલ્હીના મુખ્યપ્રધાન અરવિંદ કેજરીવાલના પ્રિન્સિપાલ સેક્રેટરીની ઓફિસમાં સીબીઆઇએ તાજેતરમાં પાડેલા દરોડાનો વિવાદ હજુ શમ્યો નથી. દેશભરમાં તેના રાજકીય પ્રત્યાઘાતો પડ્યા હતા. કેન્દ્રમાં જે પક્ષની સરકાર હોય તેની સામે વિપક્ષો સીબીઆઇના રાજકીય દુરુપયોગનો આક્ષેપ કરતા હોય છે. ૨૦૧૩માં કેન્દ્રમાં યુપીએ સરકાર હતી ત્યારે કોલ કૌભાંડના કેસની સુનાવણીમાં સુપ્રીમ કોર્ટે સીબીઆઇને ‘પાંજરામાં પુરાયેલા પોપટ’ ગણાવ્યો હતો.